Jukšteinas

Jukšteinas (), arba MankštymasJonas Basanavičius, Iš gyvenimo vėlių bei velnių, VII knyga, p. 241. Vilnius: Lietuvių literatūros ir tautosakos institutas, 1998. Nuoroda tikrinta 2024-10-10. (, Mingstimmen; Krainejė, ) – gyvenvietė Kaliningrado srities šiaurės rytinėje dalyje, Krasnoznamensko rajone, 17 km į šiaurės vakarus nuo Lazdynų ir 14 km į pietryčius nuo Ragainės, prie kelio 27A-025, Šešupės kairiajame krante.

 Istorija 
dešinėje|thumb|260px|Jukšteino kaimo bendruomenė 1934 m.

1540 m. minima Mingstimmen valda, kurią įsigijo Pupainių ir Garbininkų savininkas Kristofas Manšteinas. Manšteinų giminė dvarą valdė iki 1732 m. ir nuo 1743 iki 1749 m., vėliau savininkai dažnai keitėsi.Jenny Kopp, Beiträge zur Chronik des ostpreussischen Grundbesitzes, 1913. 1785 m. Jukšteinas, arba Mankštymas, buvo Leskaminio domenų valsčiaus kilmingasis dvaras su 6 ugniakurais (gyvenamaisiais pastatais), malūnu ir plytine.Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p. 61. Karaliaučius ir Leipcigas, 1785. Nuoroda tikrinta 2024-10-12. 1821 m. – dvaras su 68 gyventojais,Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T. 2 (G–Ko), p. 269. Kümmel, Halle, 1821. Nuoroda tikrinta 2024-10-12. 1846 m. – 7 sodybų dvaras su 115 gyventojų.Eduard Messow, Topographisch-statistisches Handbuch des Preussischen Staats, T. 1 (A–K), p. 354. Baensch, Magdeburgas, 1846. Nuoroda tikrinta 2024-10-12. Tikintieji iki 1898 m. priklausė Būdviečių, vėliau – Didžiųjų Lenkininkų evangelikų liuteronų parapijai. 1879 m. dvaras valdė 1106 ha žemės, iš jų 732 ha ariamos, 227 ha pievų ir ganyklų, 134 ha miško. Dvare buvo spirito varykla, plytinė, auginti gyvuliai. Priklausė Akmeniškių, Dundulių, Mikėnų palivarkai.P. Ellerholz, H. Lodemann, Handbuch des Grundbesitzes im Deutschen Reiche. T. 1 Das Königreich Preussen. Sąs. 3 Die Provinz Ostpreussen. P. 234, 235. Berlin: Verlag des Landwirthschaftlich-statistischen Bureau, 1879. Nuoroda tikrinta 2024-10-12. 1905 m. Jukšteine buvo 9 sodybos, gyveno 195 žmonės, iš jų 5 lietuviai (2,6 %); dvaras valdė 655 ha žemės.Gemeindelexikon für das Königreich Preußen, Heft I, Provinz Ostpreußen, p. 260, 261. Verlag des Königlichen Statistischen Landesamts, Berlin SW, 1907.

1818 m. po administracinių reformų Jukšteinas priskirtas Ragainės apskričiai, nuo 1922 m. – Tilžės-Ragainės apskričiai. 1874 m. tapo apskrityje suformuoto Jukšteino valsčiaus centru,Amtsbezirk Sandkirchen, Territoriale Veränderungen in Deutschland und deutsch verwalteten Gebieten 1874–1945. Nuoroda tikrinta 2024-10-12. 1909–1945 m. buvo Raudžių valsčiaus sudėtyje. XX a. pradžioje nuo Jukšteino atskirtas Dundulių palivarkas, 1928 m. Jukšteino seniūnija pertvarkyta iš dvaro apygardos į kaimo bendruomenę.Amtsbezirk Rautengrund, Territoriale Veränderungen in Deutschland und deutsch verwalteten Gebieten 1874–1945. Nuoroda tikrinta 2024-10-12. Dvarui priklausė nedidelė dalis Trapėnų girios Šešupės dešiniajame krante ir Dundulių miškas už 1 km į pietus nuo dvaro sodybos. Dudulių pamiškėje stovėjo girininkijos sodyba. Per mišką ir dvaro laukus į Šešupę tekėjo bevardis upelis. Ties dvaro rūmais buvo parkas, toliau už jo – kapinės. Veikė keltas per upę.

Po Antrojo pasaulinio karo vietinių gyventojų Jukšteine nebeliko. Buvusio dvaro vietoje įkurta Krainėjės gyvenvietė, priskirta Krasnoznamensko rajono Timofejevo apylinkei.RTFSR Aukščiausiosios Tarybos Prezidiumo 1947 m. lapkričio 17 d. įsakas „Dėl Kaliningrado srities gyvenviečių pervadinimo“ („О переименовании населённых пунктов Калининградской области“). Sovietmečiu beveik visi dvaro pastatai sunaikinti, paplentėje pastatytos kelios naujos sodybos. 2008–2015 m. priklausė Aleksejevkos kaimo gyvenvietei.

 Gyventojai 

 Šaltiniai 

Kategorija:Ragainės apskrities gyvenvietės
Kategorija:Krasnoznamensko rajono gyvenvietės